Иван Вазов
Кон

chitanka.info

Тичай, тичай, коньо,

коньо, вихрогоньо!

По туй равно поле

къмто нашто долье!

        Не се заморявай,

гривата развявай,

под теб всякой камен

нека пуща пламен.

        Че за мене вайка

моя стара майка:

бързам да я зърна,

па да я прегърна!

        Трета е година

как съм на чужбина.

Тичай, тичай, коньо,

коньо, вихрогоньо!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.